ལྷ་མོ་དབྱངས་ཅན་མ་ནི།།

སྟོང་པའི་ངང་ལས་པཾ་ལྗང་གུ་ལས་སྣ་ཚོགས་པདྨ་འདབ་མ་བརྒྱད་པ།དེའི་སྟེང་དུ་ཨ་ལས་ཟླ་བའི་དཀྱིལ་འཁོར།དེའི་སྟེང་དུ་རང་གི་སེམས་ཉིད་ཡི་གེ་དོཿ
དམར་པོ་ཚག་དྲག་དང་བཅས་པ་དེ་ལས་འོད་ཟེར་འཕྲོས།འཕགས་པ་མཆོད།སེམས་ཅན་གྱི་སྡིག་སྒྲིབ་སྦྱངས་ཏེ།ཐམས་ཅད་ལྷ་མོ་དབྱངས་ཅན་མར
གྱུར།འོད་ཟེར་ཚུར་འདུས་དོཿལ་ཐིམ།དེ་ཡོངས་སུ་གྱུར་པ་ལས་པདྨ་དམར་པོ་འདབ་མ་བརྒྱད་པ་ལྟེ་བར་དོཿས་མཚན་པར་གྱུར།པདྨ་ས་བོན་དང་བཅས
པ་ཡོངས་སུ་གྱུར་པ་ལས་རང་ཉིད་ལྷ་མོ་དབྱངས་ཅན་མ་སྐུ་མདོག་པདྨ་རཱ་ག་ལྟར་དམར་བཞལ་གསུམ་ཕྱག་དྲུག་པ།དབུས་དམར་གཡས་སྔོ་གཡོན་དཀར
བ།ཕྱག་གཡས་གསུམ་ན་གྲི་གུག་རལ་གྲི་པདྨ་བསྣམས་པ།གཡོན་གསུམ་ན་བདུད་རྩིས་གང་བའི་ཐོད་པ།རིན་པོ་ཆེ།འཁོར་ལོ་བསྣམས་པ།།
རིན་པོ་ཆེའི་རྒྱན་གྱིས་བརྒྱན་ཞིང་དར་གྱི་ཤམ་ཐབས་གསོལ་བ།ཞབས་གཡས་བསྐུམ་གཡོན་བརྐྱང་བས་བཞེངས་ནས་བཞུགས་པ།སྐུ་ལས་མི་ཤེས

པའི་མུན་པ་སེལ་བའི་འོད་ཟེར་དཔག་ཏུ་མེད་པ་འཕྲོ་བ།ཐུགས་ཀར་པཾ་ལས་པདྨ་དང་ཨ་ལས་ཟླ་བའི་སྟེང་དུ་དོཿདམར་པོ།དེ་ལས་འོད
འཕྲོས་ཞེས་པ་ནས།གཤིན་རྗེའི་གཤེད་ཀྱིས་དབུར་བརྒྱན།སྔགས་ནི།ཨོཾ་པི་ཙུ་པི་ཙུ་པྲཛྙཱ་ཝརྡྷ་ནཾ།ཛྭ་ལ་ཛྭ་ལ་མེ་དྷ་ཝ་དྷ་ནི།དྷི་རི་དྷི་རི་བུདྡྷི་ཝརྡྷ་ནི་སྭཱ་ཧཱ།
མཐིང་གཞལ་གསུམ་ཕྱག་དྲུག་པ།མཚན་སྔགས།ཨོཾ་སྭ་ར་སྭ་སྟི།བསྟོད་པ།རྒྱལ་བ་ཀུན་གྱི་གསུང་རབ་རྒྱ་མཚོ་ཡི།།རྣམ་པར་འཕྲུལ་པའི་དཔལ་ལས
ལེགས་འོངས་ཤིང་།།སྒྲུབ་པ་པོ་ལ་དངོས་གྲུབ་མཆོག་སྟེར་བ།།ལྷ་མོ་དབྱངས་ཅན་མ་ལ་ཕྱག་འཚལ་ལོ།།ཞེས་སོ།།འདི་བླ་མེད་ཡིན་པས་ཡེ་ཤེས་སེམས
དཔའ་མི་དབྱུང་བ་འབད་པར་སེམས་སོ།།